Erindi í tölvupósti dagsett 23.10.2015 þar sem vakin er athygli á að mat á umhverfisáhrifum samgönguáætlunar 2015 - 1026 sé nú til umsagnar skv. lögum um umhverfismat áætlana . Frestur til að koma með ábendingar eða athugasemdir er til og með 13. móvember nk . Eftirfarandi tillaga lögð fram : Umhverfis - og framkvæmdanefnd gerir ekki athugasemd við umhverfisskýrsluna en áskilur sér rétt til að gera athugasemdir á síðari stigum . Samþykkt samhljóða með handauppréttingu . Erindi í tölvupósti dagsett 13.10.2015 þar sem Ívar Ingimarsson f.h . Þjónustusamfélagsins óskar eftir að ljósastaurar við Fagradalsbrautina verði málaðir að neðan fyrir næsta ferðamannatímabil . Málið var áður á dagskrá 27.10.2015 . Komið hefur í ljós að RARIK er eigandi stauranna en ekki Vegagerðin . Effirfarandi tillaga lögð fram : Umhverfis - og framkvæmdanefnd samþykkir að hafna erindinu þar sem sveitarfélagið er ekki eigandi stauranna né umráðandi . Nefndin bendir bréfritara á að hafa samband við RARIK um framhald málsins . Samþykkt samhljóða með handauppréttingu . Lögð er fram skipulagslýsing fyrir Egilsstaðaflugvöll , Fljótsdalshéraði vegna fyrirhugaðrar breytingar á Aðalskipulagi Fljótsdalshéraðs 2008 - 2028 , samkvæmt 30. gr.skipulagslaga nr. 123 / 2010 og grein 4.2 í skipulagsreglugerð nr. 90 / 2013 . Gert er ráð fyrir að á aðalskipulagsuppdrætti verði reitur fyrir þjónustustofnanir með auðkenni A 6 / T 8 stækkaður úr 15 ha. í 33 ha. til austurs inn á landbúnaðarland að Eyvindará og um leið verða vatnsvarndarákvæði austan flugvallarins felld niður . Málið var áður á dagskrá 27.10.2015 . Skipulagsáformin hafa verið kynnt landeiganda . Eftirfarandi tillaga lögð fram : Umhverfis - og framkvæmdanefnd samþykkir framlagða skipulagslýsingu og felur umhverfis - og skipulagsfulltrúa að leita umsagnar hjá Skipulagsstofnun og umsagnaraðilum og kynna fyrir almenningi samkvæmt 30. grein skipulagslaga . Samþykkt samhljóða með handauppréttingu . Lögð er fram tillaga að breytingu á Aðalskipulagi Fljótsdalshéraðs 2008 - 2028 , Sveitarfélagsuppdráttur B. Tillagan er sett fram á uppdrætti ásamt greinargerð dags. 23. september 2015 og felur í sér að breyta íbúðarsvæði á reit B8 ( 5,4 ha ) í landbúnaðarsvæði . Esther Kjartansdóttir vék af fundi við afgreiðslu þessa liðar . Eftirfarandi tillaga lögð fram : Umhverfis - og framkvæmdanefnd leggur til við bæjarstjórn að tillagan að breytingunni verði metin óveruleg og hún send Skipulagsstofnun samkvæmt 2. mgr. 36. gr. skipulagslaga . Samþykkt samhljóða með handauppréttingu . Bæjarstjórn Fljótsdalshéraðs samþykkti þann 05.11.2014 að auglýsa tillögu að skipulagi fyrir Stóra - Sandfell III , IV og V á Fljótsdalshéraði . Tillagan sem sett var fram á uppdrætti dags. 05.11.2014 var auglýst skv. 41. gr . Skipulagslaga frá 12. febrúar til 26. mars 2015 . Frestur til að skila inn athugasemdum var til 26. mars 2015 . Tvær athugasemdir bárust við tillöguna : 1 ) Heilbrigðiseftirliti Austurlands dagsett 25.02.2015 þar sem gerð er athugasemd við stærð rotþróa . Svar : Brugðist hefur verið við þessari athugasemd með því að taka stærðirnar út úr texta deiliskipulagsins . Stærð rotþróa verði ákveðin við hönnun fráveitunnar . 2 ) Vegagerðin dagsett 05.03.2015 þar sem bent er á að veghelgunarsvæði Vegagerðarinnar er 60 m á stofnvegum , þ.e. 30 m frá miðlínu vegar . Svar : Skipulagsmörk hafa verið færð út fyrir veghelgunarsvæði Vegagerðarinnar . Til viðbótar hefur byggingarreitur 4 verið færður til og byggingarreit 9 bætt við skipulagstillöguna . Eftirfarandi tillaga lögð fram : Umhverfis - og framkvæmdanefnd leggur til við bæjarstjórn að tillagan verði samþykkt með áorðnum breytingum og hún send Skipulagsstofnun skv. 42. gr . Skipulagslaga . Samþykkt samhljóða með handauppréttingu .